stanford-oval/wikipedia huggingface dataset:
ויסנטה דל בוסקה
תארים > כמאמן כדורגל

ריאל מדריד
ליגת האלופות (2): 1999/00, 2001/02
אליפות ספרד (2): 2000/01, 2002/03
הסופר קאפ הספרדי (1): 2001/02
הסופר קאפ האירופי (1): 2001/02
גביע העולם למועדונים (1): 2002/03
נבחרת ספרד
אליפות אירופה בכדורגל (1): 2012
גביע העולם בכדורגל (1): 2010
זבדובסקי (אי)

|  נתונים גאוגרפיים |
| --- | --- |
 מיקום:  מדף הקרח המערבי, אנטארקטיקה
 קואורדינטות:  66°43′00″S 86°24′00″E﻿ / ﻿66.716666666667°S 86.4°E﻿ / -66.716666666667; 86.4
 שטח:  630 קמ"ר
 נתונים מדיניים
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיזבדובסקי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיזבדובסקי
 
האי זָבָדוֹבְסְקי (Zavadovskiy Island) הוא אי מכוסה קרח במדף הקרח המערבי סמוך לאנטארקטיקה, הממוקם כ-19.2 ק"מ מזרחית לאי מיכאיילוב. שטחו של האי הוא כ-630 קמ"ר, והוא מתנשא לגובה 200 מטרים.
האי התגלה על ידי המשלחת הסובייטית של 1956, שקראה לו על שם איוון זבדובסקי, סגן המפקד באוניית הקרב "ווסטוק" של הצי הרוסי האימפריאלי במשלחת של פביאן גוטליב פון בלינגסהאוזן, בשנים 1819–1821.
הערות שוליים

↑  הוועדה של ארצות הברית למתן שמות גאוגרפיים
ערך זה הוא קצרמרבנושא גאוגרפיה של אנטארקטיקה ובנושא איים. אתם מוזמנים לתרום לוויקיפדיה ו.
חוזה פליסיאנו

| --- | --- |

 לידה:  10 בספטמבר 1945 (בן 79) לארס, ארצות הברית 
 שם לידה:  José Monserrate Feliciano García 
 מוקד פעילות:  ארצות הברית 
 תקופת הפעילות:  מ-1964 
 מקום לימודים:  Bayard Rustin Educational Complex, PS 6 
 סוגה:  פופ לטיני, רוק קל, בולרו 
 שפה מועדפת:  ספרדית, אנגלית 
 כלי נגינה:  גיטרה 
 חברת תקליטים:  RCA ויקטור 
 בן או בת זוג:  Hilda Pérez (?–1978) 
 פרסים והוקרה:  פרס גראמי לתגלית השנה (1969)  פרס גראמי לאלבום טרופי עכשווי לטיני (2008)  פרס גראמי לאלבום טרופי לטיני (2009)  היכל התהילה הבין-לאומית למוזיקה לטינית (2000)  היכל התהילה של כותבי השירים הלטיניים (2013)  פרס גראמי לאלבום הפופ הלטיני של השנה (1990)  פרס גראמי לאלבום הפופ הלטיני של השנה (1991)  פרס גראמי לאלבום הפופ הלטיני של השנה (1987)  פרס בילבורד למוזיקה לטינית למפעל חיים (1996)  פרס גראמי הלטיני למפעל חיים (2011)  פרס גראמי לאלבום הפופ הלטיני של השנה (1984)  המדליה הלאומית לאומנויות (2023)  כוכב בשדרת הכוכבים בהוליווד 
 josefeliciano.com
 פרופיל ב-IMDb
 חתימה:  
 
חוזה פליסיאנו ב-1970
חוזה פליסיאנו (José Feliciano; נולד ב-10 בספטמבר 1945) הוא גיטריסט, זמר ומלחין פורטוריקני. נודע בנגינתו הווירטואוזית בגיטרה ומלהיטיו בהם ביצוע של הלהיט של להקת הדלתות "הציתי בי אש", הנעימה "Pegao" (המשמשת כנעימת פתיחה לתוכנית הרדיו "כאן, שם ובכל מקום" בכאן 88), השיר "Rain" ושיר חג המולד "Feliz Navidad".
משפחתו

לפליסיאנו ולאשתו סוזאן נולדו שלושה ילדים, בת מליסה ושני בנים ג'ונתן ומייקל.
פליסיאנו בישראל

פליסיאנו היה פופולרי בישראל בסוף שנות השישים ובשנות השבעים, שיריו צעדו במצעדי הפזמונים הלועזיים, השיר "גשם", לדוגמה, הגיע למקום השביעי במצעד השנתי הלועזי לשנת 1970 של גלי צה"ל.הנעימה "פגאו" בביצועו משמשת במשך שנים רבות אות הפתיחה של תוכנית המוזיקה "כאן, שם ובכל מקום" המשודרת מאז 1979 בימי שישי, תחילה ברשת גימל בעריכתה והגשתה של יהודית בן-יעקב, לאחר מכן ב-88FM וכיום משודרת בכאן 88 בעריכת והגשת תומר מולוידזון.
בישראל הופיע פליסיאנו מספר פעמים, לראשונה בשנים 1972 ו-1973. עשור אחר כך ב-1983 ערך סיבוב הופעות בארץ והופיע בין השאר בהיכל התרבות בתל אביב ובבנייני האומה בירושלים. באוגוסט 2007 הופיע במועדון זאפה תל אביב, ובאוקטובר 2013 הגיע שוב לישראל להופעה אחת בהיכל נוקיה.
ביום הולדתו ה-74 שחל ב-10.9.19 הופיע בהיכל התרבות בתל אביב. בהופעה אירח את הזמר בועז שרעבי שהצטרף אליו לשירת דואט לשיר 'הלוואי' ולשיר Hey Jude של הביטלס.
דיסקוגרפיה > באנגלית

1964 - The Voice and Guitar of José Feliciano
1966 - A Bag Full of Soul
1966 - Fantastic Feliciano
1968 - Feliciano!
1968 - Souled
1969 - Feliciano/10 To 23
1969 - Alive Alive O!
1970 - Fireworks
1970 - Feliz Navidad
1971 - Encore!
1971 - Che sarà
1971 - That the Spirit Needs
1971 - Another Record
1972 - Sings
1972 - Memphis Menu
1973 - Compartments
1973 - Peter Stuyvesant presents José Feliciano in concert with the London Symphony Orchestra
1974 - For My Love, Mother Music
1974 - And The Feeling's Good
1975 - Affirmation
1975 - Just Wanna Rock'n'Roll
1976 - Aaron Loves Angela
דיסקוגרפיה > בספרדית

1966 El Sentimiento La Voz y la Guitarra
1966 La Copa Rota
1967 Sombra
1967 Mas Éxitos de José
1968 Felicidades Con Lo Mejor de José Feliciano
1968 Sin Luz
1970 ¡El Fantástico!
1971 En Mi Soledad - No Llores
1971 José Feliciano Dos Cruces
1971 José Feliciano January 71
1971 José Feliciano Canta Otra
1982 Escenas de Amor
1983 Me Enamoré
1984 Como Tú Quieres
1985 Ya Soy Tuyo
1986 Te Amaré
1987 Tu Inmenso Amor
1990 Niña
1992 Latin Street '92
1996 Americano
1998 Señor Bolero
2003 Señor Bolero 2
2003 Guitarra Mía Tribute
2005 A México, Con Amor
2006 José Feliciano y amigos
2007 Señor Bachata
2008 Con Mexico en el corazon
2009 José Feliciano en vivo
2012 Alma Rebelde
הערות שוליים

↑  Foxy Tunes
↑  שאול גרוסברג, פסטיבל סאן-רמו 1971, מעריב, 10 במרץ 1971
↑  מצעדי הפזמונים השנתיים לשנת 1970, דבר, 8 בינואר 1971
↑  עכבר העיר אונליין, נוקש על דלתות גן עדן, באתר הארץ, 5 באוגוסט 2007
| פרס גראמי לתגלית השנה |
| --- | --- | --- |
| 1980−1960 | בובי דארין (1960) • בוב ניוהארט (1961) • פיטר נרו (1962) • רוברט גולט (1963) • סווינגל סינגרס (1964) • הביטלס (1965) • טום ג'ונס (1966) • ללא זוכה (1967) • בובי ג'נטרי (1968) • חוזה פליסיאנו (1969) • קרוסבי, סטילס ונאש (1970) • הקרפנטרז (1971) • קרלי סיימון (1972) • אמריקה (1973) • בט מידלר (1974) • מרווין האמליש (1975) • נטלי קול (1976) • סטארלנד ווקל בנד (1977) • דבי בון (1978) • א טייסט אוף האני (1979) • ריקי לי ג'ונס (1980) |  |
| 2000−1981 | כריסטופר קרוס (1981) • שינה איסטון (1982) • Men at Work (1983) • מועדון תרבות (1984) • סינדי לאופר (1985) • שאדיי (1986) • ברוס הורנסבי והריינג' (1987) • ג'ודי וואטלי (1988) • טרייסי צ'פמן (1989) • מילי ונילי (בוטל) (1990) • מריה קארי (1991) • מארק קון (1992) • Arrested Development (1993) • טוני ברקסטון (1994) • שריל קרואו (1995) • Hootie & the Blowfish (1996) • ליאן ריימס (1997) • פולה קול (1998) • לורן היל (1999) • כריסטינה אגילרה (2000) |  |
| 2020−2001 | שלבי ליני (2001) • אלישה קיז (2002) • נורה ג'ונס (2003) • אוונסנס (2004) • מארון 5 (2005) • ג'ון לג'נד (2006) • קארי אנדרווד (2007) • איימי ויינהאוס (2008) • אדל (2009) • זאק בראון בנד (2010) • אספרנסה ספולדינג (2011) • בון איבר (2012) • פאן (2013) • מאקלמור וראיין לואיס (2014) • סם סמית' (2015) • מייגן טריינור (2016) • צ'אנס הראפר (2017) • אליסיה קארה (2018) • דואה ליפה (2019) • בילי אייליש (2020) |  |
| 2021 ואילך | מייגן די סטליון (2021) • אוליביה רודריגו (2022) • סמארה ג'וי (2023) • ויקטוריה מונה (2024) |  |
| --- | --- |
בקרת זהויות :  NLI: 987007436923805171  PLWABN: 9810658520005606  BNE: XX883152  BnF: cb14647645w (data)  GND: 13437150X  ISNI: 0000 0000 7140 9517  LCCN: n85160906  MusicBrainz: 3c004c98-aab6-4b63-a2df-e07c98e73b0a  NKC: xx0020255  NTA: 072025379  SUDOC: 157703452  VIAF: 47021248   WorldCat (עם VIAF): 47021248
ויטמין K

| --- | --- |

 מספר CAS:  12001-79-5
 
המבנה הכימי של פילוקווינון, ויטמין K1. שתי טבעות הנפתלוקווינון נמצאות משמאל.
ויטמין K הוא שם כולל למספר תרכובות אורגניות ארומטיות המשמשות כוויטמינים. ויטמין K נחוץ לאדם לתהליכי קרישת הדם, לבניית העצמות ולבניית כלי הדם, בין היתר.
גילוי הוויטמין וסימונו

הוויטמין מסומן באות K לציון תפקידו בקרישת דם; זוהי האות הראשונה במילה Koagulation, "קרישת דם" בגרמנית. קיומו ותפקידו של הוויטמין התגלו בסוף שנות ה-30 על ידי הביוכימאי הדני הנריק דאם; דאם ערך מחקרים בתרנגולות שניזונו מתפריט דל שומן במיוחד. הוא הבחין שכעבור זמן מה, העופות סבלו משטפי דם בחלקים שונים בגופם, וכן שדגימת הדם שלהם נקרשה לאט מהרגיל. הוא ניסה לתת לתרנגולות את כל הוויטמינים שהיו מוכרים, אולם ללא הועיל. רק כשהוסיף למזונן מעט זרעי קנאביס, נעלמו התסמינים. אז עלתה במוחו המחשבה, כי אולי מדובר בוויטמין מסוג חדש.
המבנה הכימי התגלה על ידי הביוכימאי האמריקני אדוארד אדלברט דויזי (Edward Adelbert Doisy) בשיתוף עם הנריק דאם. שני המדענים זכו ב-1943 בפרס נובל לפיזיולוגיה או לרפואה בעבור עבודתם זו. אופן הפעולה הפיזיולוגי של הוויטמין התגלה רק בשנת 1974.
מבנה כימי

תרכובות הוויטמין K הן כולן נגזרות של נפתלוקווינון (Naphthaloquinone), תרכובת ארומטית המורכבת משתי טבעות. הוויטמינים מורכבים מנפתלוקווינון שאליו קשורה שרשרת פחמימנית; ויטמיני K השונים נבדלים זה מזה בהרכב השרשרת הפחמימנית. טבעות הנפתלוקווינון מהוות את המרכיב הפעיל פיזיולוגית בוויטמין K, כך שאופן פעולתם של הוויטמינים השונים בקבוצה הוא זהה. השרשרת הפחמימנית משנה את מידת ההידרופוביות של התרכובת ועמה את יכולתה להתמוסס במים ובממסים אחרים, דבר המשפיע על ספיגת הוויטמין בגוף.
התרכובת הנפוצה ביותר בקבוצה היא פילוקווינון (Phylloquinone), המכונה ויטמין K1. מנאקווינון (Menaquinone), ויטמין K2, מהווה תת-קבוצה המכילה מספר תרכובות הנבדלות באורך השרשרת הצידית, למשל MK-4 ,MK-7.
ישנן גם שלוש תרכובות סינתטיות המכונות K3 K4 K5 בעלות מבנה דומה. K3 (מנדיון), משמש כמקור זול לוויטמין בחיות משק. בבני אדם יש לו שימושים רפואיים, על-אף רעילות במינונים גבוהים.
תפקיד

ויטמין K מעורב בעיבוד של מספר חלבונים חיוניים. באופן ספציפי משתתף הוויטמין בקרבוקסילציה (הוספה של קבוצת קרבוקסיל, COOH) של חומצה גלוטמית, אחת מ-20 חומצות האמינו העיקריות המרכיבות את החלבונים. קבוצת הקרבוקסיל הנקשרת לחומצה גלוטמית מסייעת בקשירת יוני סידן. חומצה גלוטמית בעלת קבוצת קרבוקסיל כזו מסומנת Gla (להבדיל מ-Glu, סימונה של חומצה גלוטמית רגילה), וחלבונים המכילים שיירי Gla מכונים חלבוני Gla.
ויטמין K1 משמש בעיקר בכבד ליצירת גורמי קרישה, בעוד שוויטמין K2 זמין לקרבוקסילציה בשאר אברי הגוף, למשל בעצמות ובכלי הדם.
תפקיד > חלבוני Gla

נכון להיום ידועים 17 חלבוני Gla, והם משתתפים בתהליכי קרישת הדם (1–7 ברשימה), בבניין עצמות, בבניית כלי דם ובמשק הסידן בגוף. ויטמין K חיוני איפוא לתהליכים פיזיולוגיים אלו.
תרומבין
פקטור VII
פקטור IX
פקטור X
חלבון C - מבקר נוגדי קרישה, דלקת, מות תאים וחלחלות דפנות כלי הדם
חלבון S
חלבון Z
אוסטאוקלצין - מינרליזציה של העצמות
Matrix gla protein - מונע את הסתיידות כלי הדם ורקמות רכות אחרות, ומסייע בבניית עצמות
GAS6
טרנסתירטין (TTR) - נושא את הורמון התריס T4 אל המוח וחוט השדרה
ITIH2 - קשור לאיי הלבלב, בין השאר.
פריוסטין - נחוץ לנדידת תאים ולאדהזיה של תאי אפיתל.
ארבעה חלבונים נוספים: PRRG1-PRRG4
יצירת הוויטמין

חיידקים מסוימים מסוגלים לסנתז סוגים שונים של ויטמין K2. בחיידקים עצמם משמשת התרכובת כנשא אלקטרונים בתהליך הנשימה התאית. בעבר נטען כי המקור העיקרי לוויטמין K אצל בעלי חיים הוא חיידקים השוכנים במעי שלהם אשר מייצרים את הוויטמין, אך כיום עניין זה מוטל בספק.
בגוף מתבצעת המרה חלקית מ-K1 ל-K2 (בצורה MK-4). המרה זו מתבצעת בלבלב, בדפנות העורקים ובאשכים. הודגם כי המרה זו מתרחשת גם בעכברים ללא חיידקים במעיים.
מזונות המכילים את הוויטמין וצריכה מומלצת

ויטמין K1 נפוץ בעיקר בעלים ירוקים: תרד, ברוקולי, סלק עלים, כרוב עלים ובחסה כהה, וכן בסויה ובקליפת מלפפון.
ויטמין K2 בצורה MK-4 נמצא בכבד אווז ובכמויות קטנות יותר בביצים, חמאה, כבד עוף וכרעי תרנגולת (הריכוז תלוי בתזונת החיה).
ויטמין K2 בצורות MK-8, MK-9 מצוי במוצרי חלב שהותססו על ידי חיידקים מזופילים, למשל בגבינות גאודה וברי.
ויטמין K2 בצורה MK-7 מצוי בכמות גדולה מאוד במאכל היפני נָטוֹ העשוי מפולי סויה מותססים.
חשיפת המזון לאור אולטרה סגול (מהשמש או מנורות פלואורוסצנטיות) הורסת את ויטמין ה-K שבו.
הצריכה היומית המומלצת של ויטמין K1 לאדם בן 25 נעה בין 65 ל-120 מיקרוגרם. בניגוד לרוב הוויטמינים האחרים ניתן לצרוך ויטמין K ללא הגבלה וללא תופעות שליליות.
תוספי תזונה המכילים ויטמין K, מכילים בדרך-כלל K1 בלבד, ולא K2. בתוספי תזונה שכן מכילים K2, נמצא הוויטמין לרוב בצורה MK-7, שמופקת מהמאכל היפני נָטוֹ.
תסמיני חוסר

חוסר בוויטמין זה נחשב לתופעה נדירה. חוסר כזה עשוי להיווצר בעת תפקוד לא תקין של המעי או בעת פגיעה טראומטית במעי או הסרה של המעי. נטילת תרופות אנטיביוטיות גורמת לדילול כמות חיידקי המעי ולייצור מופחת של ויטמין K. חוסר בוויטמין K עשוי להתבטא בדימומים פנימיים (עקב בנייה משובשת של כלי דם), בהסתיידות של הסחוס ועקב כך בעיות במפרקים, בבנייה לא-תקינה של העצמות וכן בשקיעת סידן בדפנות העורקים, דבר הגורם לעלייה בלחץ הדם ואשר עשוי להוות סכנת חיים במקרה של סתימה מוחלטת של עורקים ראשיים.
תרופות מסוימות המשמשות לדילול הדם (ואשר ניתנות, למשל, לאנשים שסובלים מהיצרות של כלי הדם ונמצאים בסכנה לחסימת כלי דם על ידי קריש) פועלות באמצעות שיבוש פעולתו של ויטמין K או מניעת ייצורו בגוף. התרופה החשובה ביותר מסוג זה היא וארפארין (Warfarin). כשוויטמין K מוסיף את קבוצת הקרבוקסיל לחומצה גלוטמית הוא מתחמצן; מאוחר יותר הוא מתחזר על ידי האנזים VKOR (ראשי תיבות של Vitamin K epoxide reductase) וחוזר לצורתו המקורית. וארפארין נקשר לאנזים זה ומונע את פעולתו. ויטמין K נשאר בצורתו המחומצנת, הבלתי-פעילה, ומספר ימים לאחר תחילת נטילת התרופה אוזל מלאי הוויטמין הפעיל בגוף ושיעור קרישת הדם יורד בצורה ניכרת.
לעיתים ניתן לטפל בוויטמין K בחולים אשר להם בעיות קרישת דם. הוויטמין ניתן לעיתים קרובות לתינוקות, אשר בגופם בדרך כלל כמות מועטה בלבד של ויטמין K (עקב חיידקי המעיים המועטים אצלם וכן עקב היותו של חלב האם דל בוויטמין K).
הערות שוליים

↑  אבי בליזובסקי, ‏מהו ויטמין K שהמחסור בו גורם לשטף דם במוח לתינוקות?, באתר "הידען", 23 בדצמבר 2014
| ויטמינים |
| --- | --- | --- |
| ויטמינים מסיסים במים | ויטמין B1 (תיאמין) • ויטמין B2 (ריבופלאבין) • ויטמין B3 (ניאצין, ניקוטינאמיד) • ויטמין B5 (חומצה פנטוטנית) • ויטמין B6 (פירידוקסין, פירידוקסאמין) • ויטמין B7 (ביוטין) • ויטמין B9 (חומצה פולית) • ויטמין B12 (אדנוסילקובלמין, הידרוקסיקובלמין, מתילקובלמין, ציאנוקובלמין) • ויטמין C (חומצה אסקורבית) |  |
| ויטמינים מסיסים בשמן | ויטמין A • ויטמין D • ויטמין E (טוקופרול) • ויטמין K |  |
| --- | --- |
בקרת זהויות :  NLI: 987007543706905171  BnF: cb12262847c (data)  LCCN: sh85143994  NDL: 00576745  NKC: ph889902 
מבנה ויטמין K1 ושני סוגים נפוצים של ויטמין K2
זיין פיליפס

| --- | --- |
אין תמונה חופשית
 לידה:  25 בנובמבר 1993 (בן 30) דנוור, ארצות הברית 
 מדינה:  ארצות הברית 
 תקופת הפעילות:  מ-2014
 מקום לימודים:  אוניברסיטת אלון 
 פרופיל ב-IMDb
 
זיין אית'ן פיליפס (באנגלית: Zane Ethan Philips; נולד ב-25 בנובמבר 1993) הוא שחקן אמריקאי.
ביוגרפיה

פיליפס נולד בדנוור, קולורדו, ובילדותו עברה המשפחה לפרדריקסברג (אנ'), טקסס.
בשנת 2015, סיים את לימודיו לתואר ראשון בחוג לתיאטרון מוזיקלי של אוניברסיטת אילון (אנ') בקרוליינה הצפונית. לאחר שסיים את לימודיו, עבר לניו יורק, והשתתף פיליפס במחזמר "צלילי המוסיקה" ושיחק במסע ההופעות של המחזמר ברחבי ארצות הברית.
קריירה

בשנת 2014 הופיע בסרט הקצר "Rolling Cigarettes". שנה לאחר מכן הופיע בסרט הקצר "Narcolepsy".
בשנת 2016 הופיע לראשונה על מסך הטלוויזיה בפרק בסדרת הדרמה "מזכירת המדינה".
בשנת 2019 הופיע בשני סרטים קצרים. בשנת 2021 החל לשחק בתפקיד חוזר בסדרת הטלוויזיה "מורשות".
בשנת 2022 שיחק בתפקיד חוזר בסדרת הטלוויזיה "המסלול לשותפות".  באותה שנה שיחק בסרט הלהט"בי "פייר איילנד", שם הוא גילם את דקס, נוכל בו נואה הדמות הראשית מתאהב.
בחודש מאי 2022 לוהק לתפקיד ראשי בסדרת הטלוויזיה "גלאם" של נטפליקס.
חיים אישיים

הוא הומוסקסואל.  ב-2023 פרסם כי הוא במערכת יחסים עם השחקן פרוי גוטיירז.
פילמוגרפיה > קולנוע

| שנה | סרט | תפקיד | ערות |
| --- | --- | --- | --- |
| 2022 | פייר איילנד | דקס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2016 | מזכירת המדינה | בחור צעיר | פרק: "Sea Change" |
| 2021–2022 | מורשות | בן | 11 פרקים |
| 2022 | המסלול לשותפות | האנטר ריד | 6 פרקים |
| 2023 | גלאם | צ'אד אדיסון | תפקיד ראשי; 10 פרקים |
| 2024 | צרות טובות | ג'יי | 2 פרקים |
הערות שוליים

1 2 3 4 5  Max Gao, Zane Phillips on ‘Fire Island,’ ‘Legacies’ and educating co-stars about himbos, ‏4 במאי 2022
↑  The Partner Track: A Fun Quick Binge With a Cliche Story, Off Colour, ‏5 ביולי 2022
↑  Denise Petski, Deadline, Deadline, ‏4 במאי 2022
↑  "StackPath".
↑  Raffy Ermac, Zane Phillips & Froy Gutierrez Hard Launch Relationship Via Shirtless Insta Post, Out Magazine, ‏8 באוגוסט 2023
חלבון עקת חום

מודל דימר של Hsp90 משמר האפייה.
חלבוני עקת חום (Heat shock protein; HSP) הם קבוצת חלבונים המושרים בעקבות עקת חום. החלבונים הבולטים ביותר בקבוצה זו חלבונים המעורבים בקיפול ופתיחה של חלבונים אחרים. הביטוי של חלבונים אלו מוגבר בתנאים של טמפרטורה גבוהה ועקות נוספות (כגון חשיפה לרעלנים, רעב, היפוקסיה וכו') . הביטוי המוגבר מבוקר ברמת השעתוק. מרכיב מרכזי בתגובה לעקת חום הוא פקטור עקת חום (HSF), שלו תפקיד חשוב בעלייה רבה בביטוי חלבונים אלו. חלבוני עקת חום מצויים בכל האורגניזמים החיים, מחיידקים ועד בני אדם.
חלבוני עקת חום נקראים על פי משקלם המולקולרי. לדוגמה Hsp60, Hsp70 ו-Hsp90 (הנחקרים ביותר), הם משפחות של חלבוני עקת חום בגודל 60, 70, ו-90 קילודלטון. לחלבון האוביקוויטין שגודלו 8-קילודלטון, האחראי לסימון חלבונים לפירוק יש גם כן תכונות של חלבון עקת חום.
המנגנון האחראי להפעלה של HSF בתגובה לעקת חום אופיין בחיידקים. במהלך עקת חום, חלבוני ממברנה חיצונית אינם מקופלים בצורה תקינה ולא מסוגלים להתחבר לממברנה החיצונית באופן תקין. הם מצטברים בחלל הפריפלסמטי (החלל בין הממברנה החיצונית לפנימית), ומזוהים על ידי חלבון פרוטאז של הממברנה הפנימית - DegS. חלבון זה מעביר אות לפקטור שעתוק סיגמה-E.‏ קיימים גם מנגנונים מבוססי RNA האחראים לבקרת הביטוי של חלבוני עקת חום, כדוגמת FourU, ROSE ו-Hsp90 cis-regulatory. מנגנונים אלו הם אלמנטי RNA לא מקודד (non coding) הרגישים לחום ומשנים את המבנה השניוני שלהם בעקבות זאת.
חלק מחלבוני עקת חום מתפקדים כשפרונים. הם מסייעים לחלבונים לרכוש את הקונפורמציה הנכונה ומונעים התלכדות (אגרגציה) לא רצויה של חלבונים. באמצעות ייצוב של חלבונים שמקופלים בצורה חלקית, חלבוני עקת חום עוזרים בהובלת חלבונים על פני הממברנה בתא.
הביטוי של חלבוני עקת חום אינו מוגבל רק למצבי עקה והם מתבטאים גם בתנאים רגילים ומסייעים ב"תחזוקה" של חלבוני התא בתפקידים כגון העברת חלבונים ישנים לפרוטאזום ומסייעים לחלבונים חדשים לרכוש את הקיפול הרצוי.
| מסה מולקולרית מוערכת (kDa) | חלבונים בפרוקריוטים | חלבונים באוקריוטיים | תפקיד |
| --- | --- | --- | --- |
| 10 kDa | GroES | Hsp10 |  |
| 20-30 kDa | GrpE | קבוצה HspB של חלבוני Hsp. בין החלבונים בקבוצה זו ביונקים: Hsp27, HSPB6 ו-HspB1 |  |
| 40 kDa | DnaJ | Hsp40 | קופקטור של Hsp70 |
| 60 kDa | GroEL, 60kDa antigen | Hsp60 | מעורב בקיפול חלבונים לאחר כניסה למיטוכונדריון/כלורופלסט. |
| 70 kDa | DnaK | קבוצה HspA של חלבוני Hsp הכוללת Hsp71, Hsp70, Hsp72, Grp78 (BiP) ו-Hsx70 מצוי בפרימטים בלבד | קיפול ופתיחה של חלבונים, ומסייעים להתמודדות של תא עם חשיפה לעקת חום. מונעים קיפול חלבונים במהלך הכניסה של חלבונים למיטוכונדריון/כלורופלסט. |
| 90 kDa | HtpG, C62.5 | קבוצה HspC של חלבוני Hsp הכוללת את Hsp90, Grp94 | בקרה של קולטני סטרואידים ופקטורי שעתוק |
| 100 kDa | ClpB, ClpA, ClpX | Hsp104, Hsp110 | עמידות בטמפרטורה קיצונית |
הערות שוליים

↑  PDB 2CG9; Ali MM, Roe SM, Vaughan CK, Meyer P, Panaretou B, Piper PW, Prodromou C, Pearl LH (באפריל  2006). "Crystal structure of an Hsp90-nucleotide-p23/Sba1 closed chaperone complex". Nature. 440 (7087): 1013–7. doi:10.1038/nature04716. PMID 16625188. {{cite journal}}:  (עזרה)תחזוקה - ציטוט: multiple names: authors list (link)
↑  Walsh NP; Alba, BM; Bose, B; Gross, CA; Sauer, RT (באפריל  2003). "OM peptide signals initiate the envelope stress response by activating DegS protease via relief of inhibition mediated by its PDZ domain". Cell. 113 (1): 61–71. doi:10.1016/S0092-8674(03)00203-4. PMID 12679035. {{cite journal}}:  (עזרה)
↑  Kampinga, HH, Hageman, J, Vos, MJ, Kubota, H, Tanguay, RM, Bruford, EA (ינו' 2009). "Guidelines for the nomenclature of the human heat shock proteins". Cell Stress and Chaperones. 14 (1): 105–111. doi:10.1007/s12192-008-0068-7. PMC 2673902. PMID 18663603. {{cite journal}}:  (עזרה)תחזוקה - ציטוט: multiple names: authors list (link)
| --- | --- |
בקרת זהויות :  NDL: 00576024
זיינב אל-ח'וואג'ה

| --- | --- |

 לידה:  21 באוקטובר 1983  (בת 40)
 מדינה:  בחריין 
 פעילות בולטת:  פעילת זכויות אדם בבחריין
 השכלה:  קולג' בלויט 
 
זיינב אל-ח'וואג'ה (בערבית: زينب عبد الهادي الخواجة; נולדה ב-21 באוקטובר 1983) היא פעילת זכויות אדם בחריינית שהשתתפה בהפגנות בחריין ב-2011. היא הפכה לאישיות המוכרת כדיסידנטית בחריינית בזכות חשבון הטוויטר שלה AngryArabiya בו היא צייצה על ההפגנות, עקב שביתת הרעב שפתחה בה במחאה על מעצרם של אביה, עבד אל-האדי אל-ח'וואג'ה בן ה-50, פעיל זכויות אדם מוכר בממלכה, בן זוגה וגיסה ועקב הרשעתה בגין קריעת תמונתו של המלך.
רקע

אל-ח'וואג'ה מקדמת את תנועת המחאה בבחריין בעולם באמצעות החשבון שלה בטוויטר, שנכתב באנגלית. נכון לנובמבר 2016, היו לה למעלה מ־50,000 עוקבים.
היא נשואה לוואפי אל-מאג'ד והם הורים לשני ילדים. אביה הוא עבד אל-האדי אל-ח'וואג'ה, פעיל זכויות אדם מוכר בבחריין, שהיה נשיאה של מרכז בחריין לזכויות האדם ומנהל אזור המזרח התיכון וצפון אפריקה עבור הקרן הבינלאומית להגנה על זכויות האדם של החזית הקדמית. גיסה, מוחמד אל-מסכאתי, הוא נשיא אגודת הנוער למען זכויות האדם בחריין .
פעילותה המקוונת של אל-ח'וואג'ה והשתתפותה בהפגנות הובילו לאחד עשר מעצרים וכתבי אישום שיש בהם הפרה של הזכות לחופש הביטוי וההתארגנות. ב-2016 נאלצה לצאת לגלות כפויה מארצה.
ההפגנות במהלך התקוממות בחריין בשנים 2011–2012

באפריל 2011 פתחה אל-ח'וואג'ה בשביתת רעב של עשרה ימים במחאה על מעצרם של אביה, בעלה וגיסה חוסיין אחמד. היא סיפרה שאף על פי שהייתה לה ילדה בת שנה, היא העדיפה את המוות על פני חיים תחת הממשלה הנוכחית: "אם אבא שלי ייהרג, אני רוצה למות גם כן.... אבי תמיד לימד אותנו שמוות בכבוד עדיפה על החיים כעבדים ". היא גם ביקרה את ממשל אובמה על "העמידה מאחורי הרודן".
יחד עם שתי נשים אחרות היא נעצרה למשך שבע שעות ב־15 ביוני לאחר שניסתה לערוך מחאת sit-in במשרדי האו"ם ; מאחר שהחזיקה בטלפון שלה בבית המעצר, היא המשיכה לפרסם עדכונים בחשבון הטוויטר שלה, כמו "אני חושבת שהאו"ם אולי לא הבין, רצינו לשחרר אסירים פוליטיים, לא להצטרף אליהם". בהתייחסותה מאוחר יותר למעצר, אמרה אל-ח'וואג'ה "המטרה שלנו מעולם לא הייתה שאנחנו נגיע בבטחה הביתה אלא להשיג הגנה לכל האסירים הפוליטיים בבחריין."
ב-26 בנובמבר 2011, עיתונאי אמריקני הבחין באל-ח'וואג'ה כשהיא עומדת לבדה מול כוחות המשטרה המתקרבים; הוא דיווח כי רימוני גז מדמיע נורים ממש מעבר לראשה. בגלל תהילתה, הורו לקצינים לא להוריד אותה מהכביש, ולבסוף נאלצו הכוחות לקדם את כלי הרכב שלהם בדרך אחרת. ב-15 בדצמבר, לעומת זאת, היא נעצרה בעקבות מחאת sit-in ליד מנאמה שפוזרה על ידי כוחות המשטרה. מאוחר יותר סיפרה לאמנסטי אינטרנשיונל כי היא הוכתה במעצר. ב-21 בדצמבר שוחררה בערבות, אך בסופו של דבר הואשמה ב"התאספות ציבורית בלתי חוקית", "זלזול במשטר, ו-"תקיפה של שוטר". כתבי האישום המתינו עדיין להמשך תהליכים נכון למרץ 2012.
היא נעצרה שוב ב-12 בפברואר 2012, כאשר ניסתה עם מפגינות אחרות להגיע לכיכר פרל במנאמה. בעוד שתריסר הנשים שנעצרו איתה שוחררו, אל-ח'וואג'ה נשארה במעצר והואשמה ב"התכנסות בלתי חוקית של יותר מחמישה אנשים" ו-"השתתפות במצעד בלתי חוקי". אמנסטי אינטרנשיונל כינה אותה אסירת מצפון אשר "נעצרה אך ורק על מימוש זכותה לחופש הביטוי והמחאה", וקרא לשחרורה המיידי. היא שוחררה מהמעצר ב-20 בפברואר. לדבריה, התייחסו אליה היטב במעצר והיא מייחסת יחס זה לחשש של הממשלה מפני "תקשורת גרועה" ולא מתוך כיבוד זכויותיהם של אסירים.
אביה של אל-ח'וואג'ה פתח בשביתת רעב ב-8 בפברואר 2012 אשר, נכון ל-7 באפריל, נמשכה 58 ימים, מה שהוביל לחשש לבריאותו ולערעור בשמו ממזכ"ל האו"ם , באן קי מון, מחלקת המדינה של ארצות הברית וארגון אמנסטי אינטרנשיונל, שהכריזו עליו אסיר מצפון. מזכ"ל האום באן קי-מון גם דרש לשקול העברת האסיר, אזרח דנמרק, אל דנמרק לשם קבלת טיפול רפואי. באפריל 2012 נעצרה זיינב אל-ח'וואג'ה פעמיים נוספות במחאה על מעצרו של אביה. המעצר הראשון אירע ב-5 באפריל בעקבות מחאת sit-in מול משרד הפנים הבחריני. ב-21 באותו חודש, היא נעצרה כשישבה על הכביש המהיר הקרוב לאזור הפיננסי. הוגשה נגדה תלונה רשמית על הפרעה לתנועה והעלבת שוטר. ב-23, הוארך המעצר שלה בשבעה ימים נוספים. ארגון "אמנסטי אינטרנשיונל" קרא לשחרורה המיידי וללא תנאים.
קריעת תמונתו של המלך הבחרייני

בדצמבר 2014 נידונה אל-ח'וואג'ה לשלוש שנות מאסר בגין קריעת תמונה של המלך חמאד. בית המשפט נתן לה את האפשרות לשלם קנס במקום להישאר במאסר עד הערעור שלה. סגן מנהל אמנסטי של המזרח התיכון וצפון אפריקה, סעיד בואומדוחה אמר כי "קריעת תמונה של ראש המדינה לא אמורה להיות עבירה פלילית".
ב-14 במארס 2016 פשטו 15 ג'יפים משטרתיים וסגרו את הרחוב בו אל-ח'וואג'ה גרה ועצרו אותה יחד עם בנה בן השנה. היא הוחזקה במעצר בתחנת המשטרה המקומית עם תינוקה לפני שהועברה לבית הכלא לנשים עיסא טאון. ההאשמות נגדה כוללות "השמדת רכוש ציבורי" בגין מימוש זכותה לביטוי חופשי על ידי קריעת תמונותיו של המלך חמד בן עיסא אל ח'ליפה והעונש היה 3 שנות מאסר.
ב-21 באוקטובר 2015, בית משפט לערעורים הפחית את אחד מחמישה עונשי המאסר הקודמים של זיינב מ-3 שנים לשנה. במהלך ביקורו של שר החוץ של ארצות הברית, ג'ון קרי, בבחריין באפריל 2016, אמר שר החוץ הבחרייני, השייח ח'אלד בן אחמד אל ח'ליפה כי זיינב אל-ח'וואג'ה תשוחרר אף על פי שהמשפט נגדה ימשיך להתקיים.
אל-ח'וואג'ה שוחררה ממאסר ב-2 ביוני 2016 לאחר שריצתה למעלה מ-3 חודשי מאסר בבית-הסוהר לנשים עיסא טאון יחד עם בנה בן השנה. ההכרזה על שחרורה הגיעה שעות ספורות לאחר ששר החוץ הבריטי, פיליפ האמונד, ביקר בבחריין והלל את "המחויבות להמשיך את הרפורמה".